ACORD DE PARTENERIAT VOLUNTAR ÎNTRE UNIUNEA EUROPEANĂ ȘI REPUBLICA HONDURAS PRIVIND ASIGURAREA RESPECTĂRII LEGISLAȚIEI ȘI GUVERNANȚA ÎN SECTORUL FORESTIER ȘI SCHIMBURILE COMERCIALE CU PRODUSE DIN LEMN CARE AU CA DESTINAȚIE UNIUNEA EUROPEANĂ

UNIUNEA EUROPEANĂ, denumită în continuare „Uniunea”,

și

REPUBLICA HONDURAS, denumită în continuare „Honduras”,

denumite în continuare împreună „părțile”,

AVÂND ÎN VEDERE relația dintre Uniune și Honduras, în special în contextul Acordului de asociere dintre Uniunea Europeană și statele membre ale acesteia, pe de o parte, și America Centrală, pe de altă parte, semnat în 2012;

AVÂND ÎN VEDERE Acordul de dialog politic și de cooperare dintre Comunitatea Europeană și statele sale membre, pe de o parte, și Republicile Costa Rica, El Salvador, Guatemala, Honduras, Nicaragua și Panama, pe de altă parte, semnat în 2003, precum și Acordul-cadru de cooperare dintre Comunitatea Economică Europeană și Republicile Costa Rica, El Salvador, Guatemala, Honduras, Nicaragua și Panama, semnat în 1993;

AVÂND ÎN VEDERE Comunicarea Comisiei către Consiliu și Parlamentul European intitulată „Aplicarea reglementărilor forestiere, guvernare și schimburi comerciale (FLEGT) – propunere de plan de acțiune al UE”, ca o primă etapă în soluționarea preocupării urgente pe care o reprezintă exploatarea forestieră ilegală și comerțul cu lemnul exploatat ilegal;

CONȘTIENTE de importanța principiilor privind gestionarea durabilă a pădurilor prevăzute în Declarația de la Rio din 1992 privind mediul și dezvoltarea, în special a principiului 10 privind importanța sensibilizării publicului și a participării acestuia la chestiunile de mediu și a principiului 22 privind rolul esențial al populațiilor indigene și al comunităților acestora, precum și al altor comunități locale în gestionarea și dezvoltarea mediului;

AVÂND ÎN VEDERE Convenția privind comerțul internațional cu specii ale faunei și florei sălbatice pe cale de dispariție (CITES) și, în special, cerința ca permisele de export eliberate de părțile la CITES pentru exemplare din speciile enumerate în apendicele I, II și III să fie acordate numai în anumite condiții, în special cu condiția ca aceste exemplare să nu fi fost obținute prin încălcarea legislației relevante în materie de protecție a faunei și florei;

REAFIRMÂND importanța pe care o acordă părțile principiilor și normelor care reglementează comerțul multilateral, în special drepturile și obligațiile prevăzute în Acordul General pentru Tarife și Comerț (GATT) din 1994 și în alte acorduri multilaterale enumerate în anexa 1A la Acordul de la Marrakesh din 1994 de instituire a Organizației Mondiale a Comerțului (OMC), și necesității de a le aplica într-un mod transparent și nediscriminatoriu;

AVÂND ÎN VEDERE Regulamentul (CE) nr. 2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Comunitatea Europeană;

AVÂND ÎN VEDERE Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte, în special articolul 289 din titlul VIII privind comerțul cu produse forestiere, în temeiul căruia părțile se angajează să conlucreze pentru a îmbunătăți asigurarea respectării legislației și guvernanța în sectorul forestier și pentru a promova comerțul cu produse din lemn legal și gestionarea durabilă a pădurilor prin intermediul unor instrumente cum ar fi CITES sau acordurile de parteneriat voluntar privind asigurarea respectării legislației, guvernanța și schimburile comerciale în domeniul forestier (Forest Law Enforcement Governance and Trade, FLEGT);

REAFIRMÂND angajamentul și hotărârea părților în ceea ce privește obiectivele Agendei 2030 pentru dezvoltare durabilă și, în special, contribuția pe care punerea în aplicare a unui acord de parteneriat voluntar o va avea la îndeplinirea obiectivului 15 referitor la promovarea unei gestionări durabile a pădurilor, oprirea despăduririi și adoptarea de măsuri menite să combată cererea și oferta de produse ilegale din specii sălbatice de faună și floră;

RECUNOSCÂND contribuția pe care punerea în aplicare a unui acord de parteneriat voluntar FLEGT o va avea în combaterea schimbărilor climatice, în conformitate cu eforturile de reducere a emisiilor de gaze cu efect de seră cauzate de despăduriri și de degradarea pădurilor (REDD +), prin promovarea asigurării respectării legislației și a guvernanței în sectorul forestier;

RECUNOSCÂND faptul că obiectivul principal al sistemului de asigurare a legalității din Honduras pentru produsele din lemn (SALH) este acela ca toate tipurile de lemn și de produse din lemn ar trebui să intre sub incidența cadrului juridic și, totodată, cerințele SALH se aplică fără excepție pieței naționale și exporturilor de lemn și de produse din lemn din Honduras;

AVÂND ÎN VEDERE importanța pe care părțile o acordă participării tuturor părților interesate relevante, inclusiv societatea civilă, sectorul privat, populațiile indigene și de descendență africană din Honduras și populația locală, indiferent de sex, vârstă, locație, religie sau convingeri, origine etnică, rasă, limbă, handicap sau orice altă afecțiune, pentru succesul politicilor de guvernanță în sectorul forestier, în special prin intermediul consultărilor și al furnizării de informații publicului;

AVÂND ÎN VEDERE faptul că resursele forestiere ale Hondurasului reprezintă un activ strategic gestionat în mod durabil de Institutul Național pentru Conservarea și Dezvoltarea Pădurilor, a Zonelor Protejate și a Speciilor Sălbatice de Faună și Floră (Instituto Nacional de Conservación y Desarrollo Forestal, Áreas Protegidas y Vida Silvestre, ICF), printr-un model național de politică națională în sectorul forestier care vizează să răspundă în mod eficace provocărilor legate de gestionarea durabilă a pădurilor și să îndeplinească în mod eficient sarcinile de orientare, reglementare, gestionare și facilitare a investițiilor în dezvoltarea sectorului forestier public și privat;

AVÂND ÎN VEDERE faptul că, în cadrul politicii Hondurasului privind sectorul forestier și în conformitate cu Legea privind pădurile, zonele protejate și speciile sălbatice de faună și floră din Honduras, s-au depus eforturi pentru protecția și dezvoltarea economică a zonelor protejate, refacerea și gestionarea durabilă a pădurilor de conifere, protecția pădurilor de foioase și promovarea gestionării durabile a pădurilor, implicarea organizațiilor comunitare în gestionarea durabilă a pădurilor, promovarea conservării mediului și reîmpădurirea la nivel național, gestionarea integrată a microbazinelor, monitorizarea cuprinzătoare a exploatării forestiere ilegale și a comerțului ilegal cu lemn și cu flora și fauna sălbatică, precum și pentru modernizarea instituțională a sectorului forestier, a zonelor protejate și a sectorului faunei și florei sălbatice;

AVÂND ÎN VEDERE faptul că prezentul acord va constitui un pilon central al programelor de dezvoltare socială puse în aplicare în Honduras cu scopul de a genera locuri de muncă, de a îmbunătăți condițiile în materie de investiții, de a elabora politici privind amenajarea teritoriului, de a contribui la revitalizarea industriei și de a asigura utilizarea durabilă a resurselor dintr-o perspectivă socială și de mediu;

AVÂND ÎN VEDERE faptul că Legea privind pădurile, zonele protejate și speciile sălbatice de faună și floră din Honduras este menită să instituie cadrul juridic pentru administrarea și gestionarea resurselor forestiere, a zonelor protejate și a faunei și florei sălbatice, inclusiv protecția, refacerea, utilizarea productivă, conservarea și promovarea acestora, încurajând astfel dezvoltarea durabilă în acord cu interesele sociale, economice, de mediu și culturale ale țării;

AVÂND ÎN VEDERE faptul că tratatele internaționale privind mediul și sectorul forestier ratificate de Congresul Național al Republicii Honduras fac parte din legislația națională, care, la rândul său, constituie baza pentru formularea și punerea în aplicare a politicii țării în sectorul forestier;

AVÂND ÎN VEDERE faptul că, odată cu semnarea prezentului acord, Hondurasul speră să consolideze guvernanța, drepturile în materie de utilizare și posesie a terenurilor și legislația din sectorul forestier, să instituie procese solide și eficace pentru diversele părți interesate, creând astfel condiții pentru investiții la scară mai largă și mai transparente, să instituie politici privind utilizarea terenurilor; să instituie politici de investiții care să sprijine producția legală și să sprijine punerea în aplicare a politicilor de reducere a emisiilor de gaze cu efect de seră cauzate de despăduriri și de degradarea pădurilor (REDD+) prin abordarea directă a unora dintre cauzele despădurii și ale degradării pădurilor;

AVÂND ÎN VEDERE faptul că punerea în aplicare a prezentului acord va sprijini eforturile de combatere a schimbărilor climatice, în conformitate cu eforturile de reducere a emisiilor de gaze cu efect de seră cauzate de despăduriri și de degradarea pădurilor (REDD+);

ȚINÂND SEAMA de faptul că Declarația de la Rio din 1992 privind mediul și dezvoltarea constituie un text de referință pentru un consens mondial privind gestionarea, conservarea și exploatarea durabilă din punct de vedere ecologic a tuturor tipurilor de păduri, și ținând seama de recenta adoptare de către Adunarea Generală a Organizației Națiunilor Unite a unui instrument fără forță juridică obligatorie privind toate tipurile de păduri,

CONVIN DUPĂ CUM URMEAZĂ:

DREPT CARE, subsemnații plenipotențiari, pe deplin autorizați în acest scop, semnează prezentul acord.

Съставено в Брюксел на двадесет и трети февруари две хиляди двадесет и първа година.

Hecho en Bruselas, el veintitrés de febrero de dos mil veintiuno.

V Bruselu dne dvacátého třetího února dva tisíce dvacet jedna.

Udfærdiget i Bruxelles den treogtyvende februar to tusind og enogtyve.

Geschehen zu Brüssel am dreiundzwanzigsten Februar zweitausendeinundzwanzig.

Kahe tuhande kahekümne esimese aasta veebruarikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Φεβρουαρίου δύο χιλιάδες είκοσι ένα.

Done at Brussels on the twenty-third day of February in the year two thousand and twenty one.

Fait à Bruxelles, le vingt-trois février deux mille vingt et un.

Sastavljeno u Bruxellesu dvadeset trećeg veljače godine dvije tisuće dvadeset prve.

Fatto a Bruxelles, addì ventitré febbraio duemilaventuno.

Briselē, divi tūkstoši divdesmit pirmā gada divdesmit trešajā februārī.

Priimta du tūkstančiai dvidešimt pirmų metų vasario dvidešimt trečią dieną Briuselyje.

Kelt Brüsszelben, a kétezer-huszonegyedik év február havának huszonharmadik napján.

Magħmul fi Brussell, fit-tlieta u għoxrin jum ta’ Frar fis-sena elfejn u wieħed u għoxrin.

Gedaan te Brussel, drieëntwintig februari tweeduizend eenentwintig.

Sporządzono w Brukseli dnia dwudziestego trzeciego lutego roku dwa tysiące dwudziestego pierwszego.

Feito em Bruxelas, em vinte e três de fevereiro de dois mil e vinte e um.

Întocmit la Bruxelles la douăzeci și trei februarie două mii douăzeci și unu.

V Bruseli dvadsiateho tretieho februára dvetisícdvadsaťjeden.

V Bruslju, dne triindvajsetega februarja leta dva tisoč enaindvajset.

Tehty Brysselissä kahdentenakymmenentenäkolmantena päivänä helmikuuta vuonna kaksituhattakaksikymmentäyksi.

Som skedde i Bryssel den tjugotredje februari år tjugohundratjugoett.